Նախագիծ

--------------------

Արձանագրային

«Հայաստանի Հանրապետության հարկային օրենսգրքում փո­փո­­խու­թյուն կատարելու մասին» Հայաս­տա­նի Հան­րա­պե­­­տու­թյան օրենքի նա­խագծի վերա­բեր­յալ Հայաս­տա­նի Հան­րա­­­­պե­տու­թյան կա­ռավարության առա­ջար­­կության և «պետական բյու­ջեի եկամուտների էական նվազեցման կամ ծախսերի ավելացման մասին» ՀՀ կառավարության եզրակացության նախագծի մասին

 -----------------------------------------------------------------------------------

Հավանություն տալ «Հայաստանի Հանրապետության հարկային օրենսգրքում փոփո­խու­թյուն կատարելու մասին» Հա­­յաս­­տա­նի Հան­րա­պե­­տու­թյան օրենք­ի նա­խագծի (*Պ-120-30.08.2017-ՏՀ-011/0*) վերաբերյալ Հայաս­տա­նի Հանրապետության կա­ռա­վա­րու­թյան առաջար­կությանը, «պետական բյուջեի եկամուտների էական նվազեցման կամ ծախսերի ավելացման մասին» ՀՀ կառավարության եզրակացությանը և դրանք սահմանված կարգով ներկայացնել Հա­յաս­տա­նի Հան­րա­պե­տու­թյան Ազգային ժողովի աշխատակազմ:

 Վ. Արամյան

Ամալյա Ենգոյան ----------------------------- ,, ,, սեպտեմբերի 2017 թ.

Ծովինար Սողոմոնյան----------------------- ,, ,, սեպտեմբերի 2017 թ.

Հովակիմ Հովակիմյան \_\_\_\_\_\_\_\_\_\_\_\_\_ ,, ,, սեպտեմբերի 2017 թ.

ՆԱԽԱԳԻԾ

«Հայաստանի Հանրապետության հարկային օրենսգրքում փոփո­խու­թյուն կատարելու մասին» Հա­­յաս­­տա­նի Հան­րա­պե­­տու­թյան օրենք­ի նա­խա­գծի (*Պ-120-30.08.2017-ՏՀ-011/0*) վե­րա­բերյալ Հայաստանի Հան­րապետու­թյան կառավարության ԱՌԱՋԱՐԿՈՒԹՅՈՒՆԸ

Հայաստանի Հանրապետության կառավարությունն առաջարկում է ներկայացված նա­խագ­ծով քննարկվող գործող օրենքի հոդվածները թողնել անփոփոխ` նկատի ունենալով հետևյալ հանգամանքները.

1. Շրջանառության հարկի համակարգի ներդրումից ի վեր փոքր և միջին տնտե­ս­վա­րող սուբյեկտների մոտ իրացման շրջանառության իրական ծավալները թերհայ­տա­րա­րա­գրելու միտում է նկատվում, քանի որ մտավախություն ունեն, որ կարող են իրացման շրջա­նա­­ռու­թյան ցուցանիշով մոտենալ շրջանառության հարկի շեմին, գերա­զանցել այն և հայտ­նվել հարկ­ման ընդհանուր համակարգում: 2015 թվականին էլ այս մտավախությունն առկա էր և դա էր նաև այն հիմնական հիմնավորումներից մեկը, որի պատճառով կատար­ված օրենս­­դրա­կան փոփոխությամբ շրջա­նա­ռության հարկի շեմը շուրջ 2 անգամ բարձ­րաց­վեց՝ ակն­կալելով, որ ՓՄՁ սուբյեկտները կփոխեն իրենց վարքագիծը և կսկսեն հայտարա­րա­գրել իրենց իրացման իրական շրջանառությունները: Արդյունքը, սակայն, եղավ այն, որ փոքր և միջին տնտեսավրող սուբյեկտները այդպես էլ չփոխեցին իրացման շրջա­նա­ռու­թյան իրա­կան ծավալները: Կարծում ենք վերոգրյալը կարող է ունենալ երկու պատճառ.

 1) մինչև ԱԱՀ-ով չհարկվող շեմի փոխությունները հայտարարգրվող իրացման շրջանառությունները համապատասխանում էին իրականությանը, հետևաբար ԱԱՀ-ով չհարկվող շեմի փոփո­խությունը տնտեսվարող սուբյեկտների համար որևէ էական խնդիր չի լուծել,

 2) տնտեսվարող սուբյետները շարունակում են ակն­հայտորեն թեր­հայ­տա­րա­րագրել իրենց իրացման շրջանառությունները՝ անգամ շրջա­նառության հարկի շեմին մոտե­նալու և շեմը գերազանցելու որևէ ռիսկ չունենալու պարա­գայում:

 Գտնում ենք, որ երկրորդ դիտար­կումը իրականությանը առավել մոտ է, քանի որ մեր կողմից կատարված ուսում­նասիրությունները ցույց են տալիս, որ, օրինակ, տոնա­վաճառ­նե­րում առևտրական գործու­նեություն իրականացնող տնտե­ս­վա­րող սուբյեկտների իրաց­ման շրջա­նառության միջին ցուցանիշը 2016 թվականի տարեկան արդյունքներով կազմել է ընդա­­մենը 3.7 մլն դրամ: Հետևաբար, նույնիսկ 58.35 մլն դրամ շեմի դեպքում ՓՄՁ սուբ­յեկտներն իրենց իրաց­ման շրջա­նառության իրական ծավալները հայ­տա­րարագր­ելու դեպ­քում չեն հայտնվի ընդ­հանուր հարկման դաշտում, քանի որ մեր կողմից ուսում­նասիրված՝ համեմատաբար խոշոր տոնավաճառներում առևտ­­րական գործունեությամբ զբաղ­վող 785 տնտեսվարող սուբ­­յեկտ­ներից 770-ը, կամ որ նույնն է՝ 98 տոկոսը կարող են իրենց իրաց­ման շրջա­նա­ռու­թյուններն ավե­լաց­­նել շուրջ 25-28 անգամ և, այդուհանդերձ, շարու­նա­կել գործել շրջա­նա­ռության հարկի համա­­կար­գում: Վերոգրյալը հաշվի առնելով` կարելի է փաստել, որ շրջա­նա­ռու­­թյան հարկի շեմի բարձ­րաց­ման առաջարկությունը ընդամենը հսկիչ-դրամ­արկ­ղա­յին մեքե­­­նայի կտրոն չտրա­մադրելու վարքագիծն արդարացնելու միջոց է, որը որևէ հիմնա­վո­րում ունենալ չի կարող:

1. Շրջանառության հարկի շեմի բարձրացումն ի սկզբանե հանդիսացել է որպես ժամա­նակավոր քայլ` հաշվի առնելով այն հանգամանքը, որ եթե կարճաժամկետ հեռան­կա­րում կամ անցումային որևէ ժամա­նա­կա­հատվածում շրջանառության հարկի բարձր շեմը կարող է որոշակիորեն հիմնավորված լինել, ապա երկարաժամկետ հեռանկարում այսպիսի բարձր շեմի կիրառությունը որևէ կերպ արդարացված չէ, ինչը հիմնավորվում է հետևյալ նկատառումներով.
2. պետությունը չի կարող երկարաժամկետ հեռանկարում հարկային եկամուտների ապահովման ռազմավարությունը կապել շրջանառության հարկի համակարգում գործող հարկ վճարողների հետ,
3. շրջանառության հարկի բարձր շեմի կիրառության պարագայում, ըստ էության, կիմաս­տազրկվեն հարկային օրենսգրքով ամրագրված այն բոլոր բարելավումները, որոնք առա­վելապես նախատեսված են հարկման ընդհանուր համակարգում գործող հարկ վճա­րող­ների համար,
4. շրջանառության հարկի շեմը, ըստ էության, պետք է ծառայի միայն միկրո­ձեռ­նար­կա­տիրության սուբյեկտների համար, և միայն այս խմբի հարկ վճարողները պետք է գործեն հարկ­ման արտոնյալ պայմաններում, իսկ ՓՄՁ սուբյեկտները և մնացած ավելի խոշոր հարկ վճա­րողները պետք է գտնվեն հարկման հավասար ու միատեսակ պայմաններում, քանի որ հար­կային համակարգում անհավասարությունը ստեղծում է բարդ ու անլուծելի խնդիրներ, այդ թվում՝ կապված հարկումից խուսափելու ռիսկերի առաջացման հետ:
5. Շրջանառության հարկի ներկայումս գործող շեմը անփոփոխ թողնելու դեպքում ավելի կխորանա առանց այդ էլ լայնորեն տարածված` արտադրողներից ու ներ­մու­ծող­ներից կատարվող ձեռքբերումների դիմաց դուրս գրվող հաշվարկային փաստաթղթերից հրա­ժար­վելու խնդիրը` հաշվի առնելով այն հանգամանքը, որ շրջանառության հարկի շեմի բարձ­րա­ցումը իր առջև դրված նպատակին չի ծառայել: Մասնավորապես, եթե մինչև շրջա­նա­ռու­թյան հարկի շեմի բարձրացումը փաստաթղթերից հրաժարվում էին առավե­լա­պես այն հարկ վճա­րողները, որոնք գտնվում էին մինչև 58.35 մլն դրամի միջակայքում, ապա շրջանա­ռու­թյան հարկի շեմի բարձրացման պարագայում այդպիսի վարքագիծ են սկսել դրսևորել արդեն նոր` 58.35 մլն դրամից մինչև 115 մլն դրամ միջակայքում գտնվող ու մի քանի անգամ ավելի խոշոր տնտեսվարող սուբյեկտները:
6. Շրջանառության հարկի ներկայումս գործող շեմը անփոփոխ թողնելու պարագայում կտրուկ կընդլայնվեն նաև խոշոր տնտեսվարող սուբյեկտների` արհեստականորեն տրոհվելու և շրջա­նա­ռության հարկի համակարգից անհարկի ձևով օգտվելու հնարա­վո­րու­թյուն­ները: Մաս­նա­վո­րապես, եթե շրջանառության հարկի ներկայումս գործող շեմի պայ­ման­ներում, օրի­նակ, տարեկան կտրվածքով 200 մլն դրամ շրջանառություն ունե­ցող տնտե­ս­վարող սուբ­յեկտը շրջանառության հարկի համակարգից օգտվելու համար կարող է պարզապես բաժանվել 2 առանձին տնտեսվարող սուբյեկտների, ապա շրջանառության հարկի 58.35 մլն ՀՀ դրամ շեմի պայմաններում, նշյալ 200 մլն ՀՀ դրամ շրջանառություն ունեցող տնտե­ս­վարող սուբյեկտի տրոհվելու հնարավորությունները գործնականում շատ սահ­­մանափակ են դառնում, քանի որ շրջանառության հարկի համակարգից օգտվելու համար այդ տնտե­ս­վարող սուբյեկտը պետք է բաժանվի 4-5 տնտեսվարող սուբ­յեկտ­ների:
7. Շրջանառության հարկի ներկայումս գործող շեմի անփոփոխ թողնելը չի հիմնա­վոր­վում նաև միջազգային փորձի տեսանկյունից: Մասնավորապես, շրջանառության հարկի շեմի վերանայման` նախ­կի­նում ներկայացված առաջարկությունների կապակցությամբ բազմիցս հայտնել ենք, որ Հայաս­­տանի Հանրապետությունում կիրառվող շեմը աննա­խա­դեպ բարձր է ոչ միայն տարա­­­­ծաշրջանային, այլ նաև եվրոպական երկրներում կիրառվող նմանատիպ շեմերի համե­­­­մա­տությամբ:
8. Ինչ վերաբերում է նախագծի ընդունման հիմնավորման մեջ նշված այն տեսա­կե­տին, ըստ որի հարկային օրենսգրքով սահմանված շրջանառության հարկի 58.35 մլն ՀՀ դրամ շեմը նույնիսկ չի համապատասխանում «Փոքր և միջին ձեռնարկատիրության պետա­կան աջակ­ցու­թյան մասին» ՀՀ օրենքով սահմանված գերփոքր տնտեսվարող սուբյեկտ­նե­րին, ապա այդ կապակցությամբ պետք է նկատի ունենալ այն, որ նշյալ օրենքով սահ­ման­ված չափորոշիչները կիրառելի են առավելապես ՓՄՁ սուբյեկտներին պետական աջակ­ցու­թյան գործիքակազմի ընտրության ու հասցեականության ապահովման առումով տնտե­ս­վա­րող սուբյեկտներին տարբերակելու և խմբավորելու համար, ինչը հարկման համա­կար­գերի մշակման ու ներդրման հետ որևէ ուղղակի կապ չունի:
9. Վարձա­կա­լա­կան վճարների մասով լրացուցիչ եկա­մտային հարկ վճարելու շեմը 115 մլն ՀՀ դրամը սահմանելու առաջարկության կապակցությամբ հայտ­նում ենք, որ առհասարակ առաջարկությունը հասկանալի չէ՝ հաշվի առնելով այն հանգամանքը, որ նախա­գծի հիմ­նա­վոր­մամբ ներկայացված` նախագծի նպատակադրումները որևէ առնչու­թյուն չունեն նշյալ առա­ջարկության հետ: Բացի դրանից, հարկ ենք համարում նշել, որ վարձա­կա­լա­կան վճարների մասով 58.35 դրամը գերազանցող գումարներից լրացուցիչ եկա­մտա­յին հարկ հաշվարկելու դրույթը բխում է հարկման ուղղահայաց արդարության սկզբունքից և բարձ եկամուտները համարժեք հարկելու նպատակադրումից:

 Ամփոփելով վերոգրյալը` հայտնում ենք, որ նախագծի ընդունումը ոչ միայն չի նպաստի նախագծի առջև դրված նպատակների իրականացմանը, այլև կհակադրվի ստվերային շրջանա­ռու­թյուն­ների դեմ պայքարի իրականացվող քաղաքա­կա­նու­­թյանը, կնպաստի ստվերի խորացմանը, կհանգեցնի պետական բյուջեի հարկային եկա­մուտների չարդարացված կորուստ­ների, կստեղծի գործունեության անհավասար պայ­ման­ներ և միջազգային փորձով չհիմ­նա­վորված տնտե­սական իրավիճակ, պետությանը կզրկի իրական ՓՄՁ ձևավորելու և նրանց հասցեական աջակ­ցու­թյուն ցուցա­բերելու հնա­րա­վորությունից:

 8. Առաջարկում ենք նկատի ունենալ, որ նախագծում օրենսդրական տեխնիկայի կանոն­ները մասամբ պահպանված չեն: Այսպես՝

1. նախագծի 1-ին և 4-րդ հոդվածներում անհրաժեշտ է «կետի» և «ենթակետում» բառերը համապատասխանաբար փոխարինել «մասի» և «կետում» բառերով՝ համաձայն ՀՀ հարկային օրենսգրքի 59-րդ, 255-րդ հոդվածների և «Իրավական ակտերի մասին» ՀՀ օրենքի 41-րդ հոդվածի պահանջների,
2. նախագծի 2-րդ, 3-րդ և 5-րդ հոդվածներում «կետում», «կետի» և «կետն» բառերն անհրաժեշտ է համապատասխանաբար փոխարինել «մասում», «մասի» և «մասն» բառերով՝ համաձայն ՀՀ հարկային օրենսգրքի 150-րդ, 254-րդ, 455-րդ հոդվածների և «Իրավական ակտերի մասին» ՀՀ օրենքի 41-րդ հոդվածի պահանջների,
3. նախագծի 1-ին հոդվածի 3-րդ կետի կապակցությամբ հայտնում ենք, որ անհրա­ժեշտ է հստակ նշել, թե օրենսգրքի 59-րդ հոդվածի 2-րդ մասի 2-րդ կետի կոնկրետ որ բառերից հետո նախատեսված «58.35» թիվն է նախատեսվում փոխարինել «115.0» թվով, իսկ «թվերը» և «թվերով» բառերը համապատասխանաբար փոխարինել «թիվը» և «թվով» բառերով՝ համաձայն «Իրավական ակտերի մասին» ՀՀ օրենքի 36-րդ հոդվածի պահանջ­ների,
4. նախագծի 6-րդ հոդվածով նախատեսված օրենքի ուժի մեջ մտնելու ժամկետն անհրաժեշտ է վերանայել՝ նկատի ունենալով ՀՀ Հարկային օրենսգրքի 444-րդ հոդվածով սահմանված օրենսգրքի ուժի մեջ մտնելու ժամկետը:

Եզրակացություն

Հայաստանի Հանրապետության հարկային օրենս­գրքում փոփոխություն կատարելու մասին Հայաս­տա­նի Հան­րա­­պե­­տու­թյան օրենքի նա­խագծի ընդունման կապակցությամբ ՀՀ պետական բյուջեի եկամուտների էական նվազեցման կամ ծախսերի ավելացման մասին

Նախագծով առաջարկվում է՝

1. շրջանառության հարկ վճարող համարվելու շեմը 58.35 մլն ՀՀ դրամից բարձ­րաց­նել մինչև 115 մլն ՀՀ դրամ,
2. սահմանել, որ հարկային տարվա ընթացքում ստացված վարձակալական վճարների հանրագումարը 115 մլն ՀՀ դրամը գերազանցելու դեպքում է գերազանցող մասի համար հաշվարկվում լրացուցիչ եկամտային հարկ` 10 տոկոս դրույքաչափով ներկայումս սահ­ման­ված 58.35 մլն ՀՀ դրամի փոխա­րեն:

 Հաշվի առնելով վերոգրյալը` հայտնում ենք, որ նախագծի ընդունման հետևանքով պետական բյուջեի եկամուտները կարող են նվազել 15-20 մլրդ դրամով:





*ՆԱԽԱԳԻԾ*

*Պ-120-30.08.2017-ՏՀ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

***Հոդված 1.*** Հայաստանի Հանրապետության 2016 թվականի հոկտեմբերի 4-ի հարկային օրենսգրքի  (այսուհետ՝ Օրենսգիրք) 59-րդ հոդվածում

1)  1-ին կետի 5-րդ ենթակետում «58.35» թիվը փոխարինել «115.0» թվով

2) 2-րդ կետի 1-ին ենթակետում«58.35» թիվը փոխարինել «115.0» թվով

3) 2-րդ կետի 2-րդ ենթակետում «58.35» թվերը փոխարինել «115.0» թվերով

4) 2-րդ կետի 3-ին ենթակետում «58.35» թիվը փոխարինել «115.0» թվով

***Հոդված 2.*** Օրենսգրքի 150-րդ հոդվածի 7-րդ կետում «58.35» թիվը փոխարինել «115.0» թվով

**Հոդված 3**.  Օրենսգրքի 254-րդ հոդվածի

1) 2-րդ կետում «58.35» թիվը փոխարինել «115.0» թվով

2) 3-րդ կետի 6-րդ ենթակետում «58.35» թիվը փոխարինել «115.0» թվով

***Հոդված 4.*** Օրենսգրքի 255-րդ հոդվածի 1-ին կետի 2-րդ ենթակետում «58.35» թիվը փոխարինել «115.0» թվով

***Հոդված 5.*** Օրենսգրքի 455-րդ հոդվածի 1-ին կետն ուժը կորցրած ճանաչել

***Հոդված 6.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**«ՀՀ ՀԱՐԿԱՅԻՆ ՕՐԵՆՍԳՐՔՈՒՄ» ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ**

Նախագծի նպատակը ՀՀ-ում  մեծ թվով փոքր տնտեսվարողսուբյեկտների համարառավել բարենպաստ հարկային միջավայրիսահմանումն է՝ շրջանառության հարկի շեմի բարձրացման միջոցով:

Նոր հարկային օրենսգրքով նախատեսված շրջանառության հարկի 58.35 մլն դրամ տարեկան շրջանառության շեմը, որը գործելու է 2019 թվականից, չի ընդգրկում նույնիսկ «Փոքր եւ միջին ձեռնարկատիրության պետական աջակցության մասին» ՀՀ օրենքի 2-րդ հոդվածով սահմանված գերփոքր առեւտրային կազմակերպություններին եւ անհատ ձեռնարկատերերին: Բացի այդ՝ 58.35 մլն դրամ տարեկան շրջանառության շեմի սահմանման ժամանակաշրջանում ՀՀ-ում տնտեսության վիճակն այլ էր: Տարբեր էին ինչպես իրացման շրջանառությունները, այնպես էլ արտարժույթի փոխարժեքը. այդ ժամանակաշրջանում 58.35 մլն դրամը համարժեք էր շուրջ 200 հազար ԱՄՆ դոլարին, որի ներկայիս արժեքը տատանվում է 100 մլն դրամի շուրջ:

Հարկ է նշել, որ վերջին մի քանի տարիների ընթացքում փոքր եւ միջին ձեռնարկատիրության հարկման կառուցակարգերում կատարվել են մի շարք փոփոխություններ՝ սկսած շրջանառության հարկի դրույքաչափից, մինչեւ շրջանառության հարկի շեմի փոփոխություն: Այդ փոփոխությունները կարող են դրական ազդեցություն ունենալ երկար ժամանակահատվածում, երբ տեւական ժամանակ ձեռնարկատիրական միջավայրում խաղի կանոնները չեն փոխվում, իսկ տնտեսվարող սուբյեկտը կարողանում է հստակ պլանավորել իր քայլերը: Այս առումով եւս՝ ՀՀ փոքր ձեռնարկատիրության ոլորտում արդեն հայտնի եւ ընդունելի համարվող շրջանառության հարկի 115 մլն դրամ շեմի իջեցումը 58.35 մլն դրամի կարող է բացասական ազդեցություն ունենալ այս ոլորտում տնտեսական ակտիվության վրա: